title: (Gazel)
article: او نازنین که بت عشوه لر خریده سیدر
  فسون وفتنه ده امثالنك فريده سيدر
  کوکل او چشم غزالك شكاري اولمشكن
  سنان غمزه سرتيزينك رميده سيدر
  بیاض لوح جبیننده نقش ابرولر
  برات جاذبه حسنك كشيده سیدر
  خيـال قامت موزونی بیت خاطرده خرام وعشوه سی اوصافتك نشيده سيدر
  شکر میدر ندر اول لبلوك ديو صوردم
  دیدی او غنیجه دهن تازه کل عقیده سیدر
  لسان بلبل شوریده وقت گلشنده
  بهار عشق شؤناتنك جريده سيدر
  زبون پنجه جور های طنازم
  جلال جاك كريبـان انك دريده سيدر